### Beslutning

Byrådet kunne ikke tiltræde forslaget i byrådets møde den 4. november 2020.

**Beslutningsforslag fra Stina Mogensen**

Der skal årligt udarbejdes en rapport, hvori magtanvendelser overfor 0-18-årige opgøres. Rapporten kan med fordel tage udgangspunkt i den, som bliver udarbejdet for ældre- og handicapområdet. Oversigten skal hvert år indsendes til byrådsbehandling med henblik på orientering og eventuel drøftelse i Børn- og Unge-Udvalget.

Det er vigtigt, at dette område bliver belyst, så vi kan sikre, at børn og unge oplever en anerkendende tilgang i deres dagligdag uden brug af unødvendige magtanvendelser. Det er derfor også vigtigt, at man kan kigge på en udvikling og sammenligne resultaterne år for år, så der kan tages hånd om det ved eksempelvis en stigning i brugen af magtanvendelser.

### Sagens forløb

07-10-2020 Aarhus Byråd
Sagens behandling blev udsat i byrådets møde den 7. oktober 2020.
 04-11-2020 Aarhus Byråd
Byrådet kunne ikke tiltræde forslaget i byrådets møde den 4. november 2020.